છેલ્લા 2 દિવસથી ગુજરાતમાં મુશળધાર વરસાદ છે. શુક્રવાર રાત બાદ શનિવારે અને રવિવારે પણ વરસાદનો કહેર ચાલુ રહ્યો હતો. આ વર્ષે રાજ્યમાં ઋતુનો કુલ વરસાદ 37.41 ટકા નોંધાયો છે. સૌથી વધુ વરસાદ કચ્છના અબસાડામાં નોંધાયો છે. અબસાડામાં 24 કલાકમાં 13 ઇંચ વરસાદ વરસ્યો છે. ઉત્તર ગુજરાતના અનેક તાલુકામાં તંત્રની ટીમ દ્વારા સફળ રેસ્ક્યૂ ઓપરેશન પાર પાડવામાં આવ્યા છે. અનેક લોકોને સુરક્ષિત જગ્યાએ ખસેડવામાં આવ્યા છે.